CELEX: 62008CN0581
Language: da
Date: 2008-12-29 00:00:00
Title: Sag C-581/08: Anmodning om præjudiciel afgørelse indgivet af VAT and Duties Tribunal, London (Det Forenede Kongerige) den 29. december 2008 — EMI Group Ltd mod Commissioners for Her Majesty's Revenue & Customs

7.3.2009   
            
            
               DA
            
            
               Den Europæiske Unions Tidende
            
            
               C 55/17
            
         Anmodning om præjudiciel afgørelse indgivet af VAT and Duties Tribunal, London (Det Forenede Kongerige) den 29. december 2008 — EMI Group Ltd mod Commissioners for Her Majesty's Revenue & Customs
   (Sag C-581/08)
   (2009/C 55/28)
   Processprog: engelsk
   Den forelæggende ret
   VAT and Duties Tribunal, London
   Parter i hovedsagen
   
      Sagsøger: EMI Group Ltd
   
      Sagsøgt: Commissioners for Her Majesty's Revenue & Customs
   Præjudicielle spørgsmål
   
               a)
            
            
               Hvorledes skal sjette direktivs (1) artikel 5, stk. 6, sidste punktum, fortolkes i lyset af de omstændigheder, som foreligger i denne sag?
            
         
               b)
            
            
               Navnlig, hvori består en »vareprøves« særlige egenskaber som omhandlet i sjette direktivs artikel 5, stk. 6, sidste punktum?
            
         
               c)
            
            
               Er det tilladt for en medlemsstat at begrænse fortolkningen af begrebet »vareprøve« i sjette direktivs artikel 5, stk. 6, sidste punktum, til:
               
                           i)
                        
                        
                           en industriel vareprøve, som ikke almindeligvis udbydes til salg til offentligheden, som gives til en aktuel eller potentiel kunde hos virksomheden (indtil 1993)
                        
                     
                           ii)
                        
                        
                           kun én eller kun den første af en række vareprøver, som samme person giver til den samme modtager, når disse vareprøver er identiske eller ikke væsentligt adskiller sig fra hinanden (fra 1993)?
                        
                     
         
               d)
            
            
               Er det tilladt for en medlemsstat at fortolke begrebet »gaver af ringe værdi« i sjette direktivs artikel 5, stk. 6, sidste punktum, således at det ikke omfatter:
               
                           i)
                        
                        
                           en gave, som er en del af en række af gaver givet til den samme person med mellemrum (indtil oktober 2003),
                        
                     
                           ii)
                        
                        
                           en virksomhedsgave, som gives til den samme person i en given 12-måneders periode, når det samlede gavebeløb overstiger 50 GBP (fra oktober 2003)?
                        
                     
         
               e)
            
            
               Hvis spørgsmål 3(ii) ovenfor eller en del af spørgsmål 4 ovenfor besvares bekræftende, hvor en afgiftspligtig person giver en lignende eller identisk gave bestående i en musikoptagelse til to eller flere forskellige personer, fordi disse personligt er i stand til at påvirke det omfang i hvilket den pågældende kunstner eksponeres, er det da tilladt for medlemsstaten at behandle disse genstande, som var de givet til den samme person, alene fordi disse personer er ansat af den samme person?
            
         
               f)
            
            
               Har det nogen betydning for besvarelsen af spørgsmål 1-5 ovenfor, at modtageren er, eller er ansat hos, en fuldt afgiftspligtig person, som ville være (eller ville have været) i stand til at fradrage enhver form for indgående afgift, som skulle betales for levering af de varer, som vareprøven består af?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, EFT L 145, s. 1.